GPSC จับมือ CIP ตั้ง “วินด์ เพาเวอร์ ดีเวลลอปเม้นท์” ขยายพอร์ตวินด์ฟาร์ม
GPSC ร่วมกับ CIP ผ่านกองทุน CI NMF I ตั้งบริษัทย่อย “วินด์ เพาเวอร์ ดีเวลลอปเม้นท์” ทุนจดทะเบียนเริ่มต้น 1 ล้านบาท หวังร่วมกันพัฒนาโครงการพลังงานลม
GPSC ร่วมกับ CIP ผ่านกองทุน CI NMF I ตั้งบริษัทย่อย “วินด์ เพาเวอร์ ดีเวลลอปเม้นท์” ทุนจดทะเบียนเริ่มต้น 1 ล้านบาท หวังร่วมกันพัฒนาโครงการพลังงานลม
30 ม.ค. 2566

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC เปิดเผยว่า เมื่อวันที่ 30 มกราคม 2566 บริษัทฯ กับกลุ่ม Copenhagen Infrastructure Partners (CIP) ผ่านกองทุน CI NMF I Cooperatief U.A. (CI NMF I) ได้ร่วมกันจัดตั้งบริษัท วินด์ เพาเวอร์ ดีเวลลอปเม้นท์ จำกัด ด้วยทุนจดทะเบียนเริ่มต้น 1 ล้านบาท
โดยบริษัทฯ และ CI NMF I ถือหุ้นในสัดส่วนร้อยละ 51 และ 49 ตามลำดับ มีวัตถุประสงค์เพื่อศึกษาโอกาสการลงทุนในพลังงานลม โดยเฉพาะโครงการโรงไฟฟ้าพลังงานลมภายในประเทศ ซึ่งเป็นไปตามสัญญาร่วมทุนในการพัฒนาโครงการพลังงานลม (Joint Venture Agreement) กับกลุ่ม Copenhagen Infrastructure Partners (CIP) ซึ่งบริษัทฯ ได้ลงนามสัญญาดังกล่าวและแจ้งต่อตลาดหลักทรัพย์ฯ แล้วเมื่อวันที่ 30 พฤศจิกายน 2565